67. ΠΡΟΕΔΡΙΚΟ ΔΙΑΤΑΓΜΑ υπ’ αριθ.349 της  3/9 Σεπτ.1993 (ΦΕΚ Α 148)  (Διόρθ.Σφαλμ.στο ΦΕΚ Α 167/28 Σεπτ.1993)  Τροποποίηση και  συμπλήρωση του Π.Δ.138/1992 «Οργανισμός του Υπουργείου Υγείας, Πρόνοιας και Κοινωνικών Ασφαλίσεων» (ΦΕΚ 68/Α).  Έχοντας υπόψη: 1. Τις διατάξεις του άρθρ.24 παρ.5 του Νόμ.1558/1985 «Κυβέρνηση και Κυβερνητικά όργανα» (ΦΕΚ 137/Α). 2.Τις διατάξεις του β΄εδαφίου της παρ.6 του άρθρ.6 του Νόμ.2026/1992 (ΦΕΚ 43/Α). 3.Τις διατάξεις του άρθρ.29Α  του Νόμ. 1558/1985, όπως προστέθηκε  με το άρθρ.27 του νόμ.2081/92 (Α΄154) «Ρύθμιση του θεσμού των επιμελητηρίων, τροποποίηση των διατάξεων του Νόμ.1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις (ΦΕΚ 154/Α). 4. Τις διατάξεις των περίπτ.α και δ της παρ.2 του άρθρ.2 του Νόμ.51/1975 «Περί αναδιοργανώσεως των δημοσίων πολιτικών υπηρεσιών» (ΦΕΚ 125/Α). 5.Το γεγονός ότι από τις διατάξεις του παρόντος προκαλείται δαπάνη δραχ.450.000 ετησίως και δραχ. 187.500 για το τρέχον οικονομικό έτος, η οποία θα καλυφθεί από το σύνολο της ομάδας των κωδικών από τους οποίους αντιμετωπίζεται η δαπάνη μισθοδοσίας των υπαλλήλων του Υπουργείου και ειδικότερα από την με Φ.15/100- ΚΑΕ 0237 «Επίδομα θέσης του Νόμ.1586/86 και Νόμ.1566/85 «πίστωση του προϋπολογισμού εξόδων του Υπουργείου Υγείας, Πρόνοιας και Κοινωνικών Ασφαλίσεων έτους 1993. 6.Την αριθ. Υ.2009/20.5.93 (ΦΕΚ 365/Β) κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 31./Β). 7.Την αριθ.569/28.7.1993 Γνωμοδότηση του Συμβουλίου της Επικρατείας, μετά  από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και του Υφυπουργού Οικονομικών, αποφασίζουμε: Διαχωρισμός Διεύθυνσης Προσωπικού Άρθρ.1.- Η Διεύθυνση Προσωπικού του άρθρ.18 του Π.Δ.138/1992 διαχωρίζεται σε: α) Διεύθυνση Προσωπικού Υπουργείου και β) Διεύθυνση Προσωπικού Νομικών Προσώπων, που υπάγονται στη Γενική Διεύθυνση Διοικητικής  Υποστήριξης και των οποίων η διάρθρωση και οι αρμοδιότητες καθορίζονται στα άρθρ.2 και 3 του παρόντος. Διεύθυνση Προσωπικού Υπουργείου Διάρθρωση-Αρμοδιότητες Άρθρ.2.-1. Τη Διεύθυνση Προσωπικού του Υπουργείου συγκροτούν τα εξής τμήματα: α) Α΄Προσωπικού Υπουργείου,  β)Β΄Προσωπικού Κέντρων Υγείας, Υγειονομικών Σταθμών και Κέντρων Ψυχικής Υγείας΄, γ) Γ΄Προσωπικού Πρόνοιας, δ) Διοικητικής Μέριμνας, ε) Γραμματείας. 2. Οι αρμοδιότητες της Διεύθυνσης Προσωπικού του Υπουργείου αναφέρονται σε θέματα, που κατανέμονται μεταξύ των Τμημάτων ως εξής: α) Α΄Προσωπικού Υπουργείου. 1. Ο χειρισμός όλων των θεμάτων υπηρεσιακής και μισθολογικής κατάστασης του πάσης φύσεως και σχέσεως εργασίας προσωπικού της Κεντρικής Υπηρεσίας, των Αποκεντρωμένων, των Περιφερειακών και Νομαρχιακών Υπηρεσιών του Υπουργείου, εκτός από το προσωπικό, που υπάγεται στα Τμήματα Β΄και Γ΄. 2. Η επεξεργασία στοιχείων για την αριθμητική σύνθεση και τις αριθμητικές μεταβολές του προσωπικού. Η πρόβλεψη της αριθμητικής εξέλιξης του προσωπικού (Προγραμματισμός ανθρώπινου δυναμικού). 3. Η τήρηση των προσωπικών  μητρώων του ανωτέρω προσωπικού. 4. Η συγκρότηση των πάσης φύσεως Συμβουλίων και Επιτροπών του Υπουργείου και των υπό την εποπτεία αυτού τελούντων Νομικών Προσώπων, Οργανισμών και Ιδρυμάτων.  5.Η γραμματειακή εξυπηρέτηση των Υπηρεσιακών και Πειθαρχικών Συμβουλίων. 6. Η χορήγηση των πάσης φύσεως αδειών. 7. Ο έλεγχος της προσέλευσης και αποχώρησης του πάσης φύσεως προσωπικού της Κεντρικής Υπηρεσίας του Υπουργείου. β) Β΄ Προσωπικού Κέντρων Υγείας, Υγειονομικών Σταθμών και  Κέντρων Ψυχικής Υγείας. 1. Ο χειρισμός όλων των θεμάτων υπηρεσιακής και μισθολογικής κατάστασής του πάσης φύσεως και σχέσεως εργασίας προσωπικού των Κέντρων Υγείας, Υγειονομικών Σταθμών και Κέντρων Ψυχικής Υγείας. 2. Η επεξεργασία στοιχείων για την αριθμητική σύνθεση και τις αριθμητικές μεταβολές του προσωπικού. Η πρόβλεψη της αριθμητικής εξέλιξης του προσωπικού (Προγραμματισμός ανθρώπινου δυναμικού). 3. Η τήρηση των προσωπικών μητρώων του ανωτέρω προσωπικού. 4. Η τοποθέτηση γιατρών για εκπλήρωση της υποχρεωτικής υπηρεσίας υπαίθρου και η χορήγηση απαλλαγών και αναστολών.   (Μετά τη σελ.38,168) Σελ. 38,169 Τεύχος 1302 Σελ. 57 Υπουργείο Υγείας και Πρόνοιας 35.Α.αα.67    γ) Γ΄Προσωπικού Πρόνοιας. 1. Ο χειρισμός όλων των θεμάτων υπηρεσιακής και μισθολογικής κατάστασης του πάσης φύσεως προσωπικού των Κρατικών Παιδικών Σταθμών (Κ.Π.Σ.), Κρατικών Βρεφονηπιακών Σταθμών (Κ.Β.Σ.), Κέντρων Παιδικής Μέριμνας (Κ.Π.Μ.) και Αγροτικής Μεταβατικής Οικοκυρικής Σχολής (Α.Μ.Ο.Σ.) ως και λοιπών εποπτευομένων φορέων πρόνοιας. 2. Η επεξεργασία στοιχείων για την αριθμητική σύνθεση και τις αριθμητικές μεταβολές του προσωπικού. Η πρόβλεψη της αριθμητικής εξέλιξης του προσωπικού (Προγραμματισμός ανθρώπινου δυναμικού). 3. Η τήρηση των προσωπικών μητρώων του ανωτέρω προσωπικού. δ) Διοικητικής Μέριμνας. 1. Ο προγραμματισμός και η μέριμνα για την προμήθεια και τη διαχείριση υλικού και εντύπων. 2. Η μέριμνα για τη συντήρηση και εποπτεία κτιρίων, εγκαταστάσεων και μηχανημάτων. 3. Η μέριμνα για την ασφάλεια του προσωπικού, των κτιρίων, των εγκαταστάσεων του αρχείου και του πάσης φύσεως υλικού του Υπουργείου. 4. Η μέριμνα για την κίνηση προμήθειας, συντήρηση και  επισκευή των αυτοκινήτων του Υπουργείου και των εποπτευομένων από αυτό Ν.Π.Δ.Δ. 5. Η μέριμνα για την εγκατάσταση και λειτουργία του τηλεφωνικού δικτύου και των τηλεφωνικών συσκευών των τηλετύπων και λοιπών μέσων επικοινωνίας του Υπουργείου. 6. Η μέριμνα για τη φύλαξη και τον καθαρισμό του καταστήματος της υπηρεσίας. ε) Γραμματείας. 1. Η τήρηση γενικού πρωτοκόλλου και αρχείου, η διακίνηση της αλληλογραφίας, η δακτυλογράφηση, αναπαραγωγή και μικροφωτογράφιση εγγράφων και εντύπων των υπηρεσιών του Υπουργείου. 2. Η μέριμνα για τη δημοσίευση στην Εφημερίδα της Κυβερνήσεως των νομοθετημάτων και λοιπών Πράξεων του Υπουργείου, για την παραλαβή από το Εθνικό Τυπογραφείο των ΦΕΚ ή άλλων εντύπων και διανομή τους στις αρμόδιες υπηρεσίες. 3.Η βεβαίωσή από τον Προϊστάμενο της Γραμματείας ή το νόμιμο αναπληρωτή του, της ακρίβειας αντιγράφων, φωτογραφικών ή φωτοτυπιών οποιωνδήποτε εγγράφων, και γενικά δικαιολογητικών, ύστερα από αντιπαραβολή τους με το επιδεικνυόμενο σχετικό πρωτότυπο ή ακριβές αντίγραφο. Διεύθυνση Προσωπικού Νομικών Προσώπων Διάρθρωση-Αρμοδιότητες Άρθρ.3.-1. Τη Διεύθυνση Προσωπικού Νομικών Προσώπων συγκροτούν τα εξής Τμήματα: α) Α΄ Ιατρικού Προσωπικού Νοσηλευτικών Ιδρυμάτων. β) Β΄Προσωπικού Νοσηλευτικών Ιδρυμάτων. γ) Γ΄Ειδίκευσης Γιατρών.  Σελ. 38,170 Τεύχος 1302 Σελ. 58 2. Οι αρμοδιότητες της Διεύθυνσης Προσωπικού Νομικών Προσώπων αναφέρονται σε θέματα, που κατανέμονται μεταξύ των Τμημάτων ως εξής: α) Α΄ Ιατρικού Προσωπικού Νοσηλευτικών Ιδρυμάτων. 1. Ο χειρισμός όλων των θεμάτων υπηρεσιακής και μισθολογικής κατάστασης του Ιατρικού προσωπικού, που  υπηρετεί με κάθε σχέση εργασίας στα Νοσηλευτικά Ιδρύματα. 2. Η επεξεργασία στοιχείων για την αριθμητική σύνθεση και τις αριθμητικές μεταβολές του προσωπικού. Η πρόβλεψη της αριθμητικής εξέλιξης του προσωπικού (Προγραμματισμός ανθρώπινου δυναμικού). 3. Η τήρηση των προσωπικών μητρώων του ανωτέρω προσωπικού. β) Β΄Προσωπικού Νοσηλευτικών Ιδρυμάτων. 1. Ο χειρισμός όλων των θεμάτων υπηρεσιακής και μισθολογικής κατάστασης του πάσης φύσεως και σχέσεως προσωπικού Νοσηλευτικών Ιδρυμάτων Ν.Δ.2592/53 πλην Ιατρικού. 2. Η τήρηση στοιχείων για το ανωτέρω προσωπικό. γ) Γ΄Ειδίκευσης Γιατρών. 1. Η τοποθέτηση γιατρών για ειδίκευση. 2. Ο χειρισμός όλων των θεμάτων υπηρεσιακής και μισθολογικής κατάστασης των ειδικευομένων γιατρών. 3. Η τήρηση μητρώου και στοιχείων του ανωτέρω προσωπικού. Ορισμός Προίσταμένων Άρθρ.4.1. Των  Διευθύνσεων    Προσωπικού  του Υπουργείου, Προσωπικού Νομικών Προσώπων και των  Τμημάτων αυτών προΐσταται υπάλληλος του κλάδου ΠΕ Διοικητικού με βαθμό Διευθυντή Β-Α και Τμηματάρχη Β-Α  αντίστοιχα, πλην των Τμημάτων Διοικητικής Μέριμνας και Γραμματείας, στα οποία προΐσταται υπάλληλος του κλάδου ΠΕ Διοικητικού ή ΤΕ Διοικητικού-Λογιστικού ή ΔΕ Διοικητικού – Λογιστικού   με   βαθμό Τμηματάρχη  Β-Α.    2.  Οι    προβλεπόμενες    με     την ΔΥ3α/οικ.649/ 3.6.1993 Κοινή Απόφαση των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων «Κατανομή θέσεων κατά κλάδους και βαθμούς» (ΦΕΚ 427/Β/93) θέσεις βαθμού Διευθυντή Β-Α και Τμηματάρχη Β-Α του κλάδου ΠΕ Διοικητικού αυξάνονται κατά μία και 2 αντίστοιχα, με ανάλογη μείωση των θέσεων του βαθμού Γραμματέα Δόκιμου, Β-Α και έχουν ως εξής: 35.Α.αα.67 Υπουργείο Υγείας και Πρόνοιας     Κλάδος ΠΕ         Σύνολο θέσεων Διοικητικός                    400+1 προσωρ.= 401  Βαθμός        Αριθμός θέσεων Γενικός Διεθυντής                            2 Διευθυντής Β-Α                              66 Τμηματάρχης Β-Α                         178 Εισηγητής Β-Α                                75 Γραμματείς Δόκιμος Β-Α                80 Τελικές Διατάξεις Άρθρ.5.- Από τη δημοσίευση του παρόντος δ/τος καταργούνται: α. Το άρθρ.18 του Π.Δ.138/1992. β. Η παρ.13 του άρθρ.117 του Π.Δ.138/1992.   